Πρέπει να ήταν γύρω στις τέσσερις το πρωί. Μου τηλεφώνησαν.
Έγινε ένα δυστύχημα με σκάφος.
Τα περισσότερα παιδιά ήταν στο νοσοκομείο του Μπιούφορτ,
αλλά δεν μπορούσαν να βρουν τη Μάλορι.
Με πήραν τηλέφωνο. Ήταν η μαμά της Μάλορι. Ούρλιαζε.
Το τηλεφώνημα εκείνο το πρωί ήταν...
Ήταν ένα τηλεφώνημα που δεν εύχομαι σε κανέναν γονιό.
Έλεγα στον εαυτό μου...
ότι δεν μπορεί να συμβαίνει. Δεν είναι αλήθεια. Δεν γίνεται.
Επικεντρώθηκα στο να πάω εκεί. Στο Μπιούφορτ.
Δεν σκεφτόμουν καθαρά.
Δεν είχαμε ιδέα πού πηγαίναμε.
Πηγαίναμε στο Μπιούφορτ.
Δεν ήθελα να πάω στο νοσοκομείο, δεν ήταν εκεί η Μάλορι.
Κάναμε στην άκρη και είπαμε "Πού πρέπει να πάμε;"
Τελικά μάθαμε ότι το ατύχημα είχε γίνει στο Άρτσερς Κρικ.
Όταν φτάσαμε εκεί, υπήρχε παντού αστυνομία.
Ο Άντονι δεν πήγαινε στο νοσοκομείο.
Κάτι είχε ο ώμος του,
αλλά δεν έφευγε από την περιοχή,
έλεγε ότι δεν φεύγει χωρίς τη Μάλορι.
Όταν προσευχόμουν, έλεγα "Θεέ μου, σε ρωτάω,
πες μου, γιατί έπρεπε να είναι το δικό μου κοριτσάκι;"
Τι λες σε κάποιον που σε πλησιάζει
και το παιδί του
αγνοείται; Δεν είναι πουθενά;
Είναι συντετριμμένος και νιώθει πολύ ένοχος.
Ήμασταν στο ίδιο ακριβώς μέρος.
Εγώ πώς βγήκα κι εκείνη όχι;
ΔΙΠΛΗ ΑΝΘΡΩΠΟΚΤΟΝΙΑ: ΣΚΑΝΔΑΛΟ ΣΤΗ ΝΟΤΙΑ ΚΑΡΟΛΙΝΑ
Έφεραν την ομάδα των δυτών.
Βουτούσαν προσπαθώντας να τη βρουν,
αλλά το ρεύμα ήταν πολύ δυνατό.
5:30 π.μ. 24 ΦΕΒΡΟΥΑΡΙΟΥ 2019
Το ρεύμα μάλλον την πήγαινε ακόμα πιο έξω σ' εκείνη τη φάση.
Θέλετε να φέρουμε το ελικόπτερο;
Έχει πολλή ομίχλη.
Κι εγώ καθόμουν εκεί και περίμενα.
Μας τηλεφώνησε η Μάιλι. Η διαδρομή ήταν φρικτή.
Δεν ξέρεις καν τι να πεις, τι να σκεφτείς.
Απλώς προσευχόμασταν.
Μόνο να προσευχηθούμε μπορούσαμε.
Στο νοσοκομείο τότε ήμασταν μόνο εγώ, ο Πολ και ο Κόνορ.
Ο Κόνορ με το ζόρι μιλούσε, το σαγόνι του ήταν πρησμένο.
Είχε ένα μεγάλο κόψιμο.
Είχα πανικοβληθεί για τη Μάλορι,
ρωτούσα παντού αν υπάρχουν νέα.
"Ξέρετε τίποτα; Τη βρήκαν;"
Προσπαθούσα όσο γινόταν να ελπίζω.
Στο νοσοκομείο άρχισα να συνειδητοποιώ τι είχε συμβεί.
Μπαινόβγαιναν νοσοκόμες, με ρωτούσαν διάφορα.
Εγώ μπορούσα μόνο να σκεφτώ
αν είχε βρει κανείς τη Μάλορι.
Ήθελα να έρθει η μαμά μου.
Όταν έφτασα εκεί, με πήγαν αμέσως σε ένα δωμάτιο.
Θα της έραβαν τα δάχτυλα, είχε βγει όλο το δέρμα της.
Ένας νοσηλευτής στεκόταν εκεί,
της άλλαζε τον ορό και είπε
"Δεν πρέπει να σας το πω αυτό, αλλά ο Πολ είναι ένας απαίσιος μεθύστακας.
Πρέπει να φύγεις μακριά του το συντομότερο".
Μετά, όταν την πήγαν για ακτινογραφία,
μια άλλη νοσηλεύτρια μου είπε
"Ως νοσοκόμα προς νοσοκόμα και μαμά προς μαμά, κρατήστε τη μακριά του".
Δέκα λεπτά αφότου έφτασα στο νοσοκομείο,
με ανέκρινε ο αστυνομικός Πρίτσαρντ.
Είπε "Πρέπει να πάρω την κατάθεσή σου".
Τότε άρχισα να το συνειδητοποιώ.
Πλέον ήταν έρευνα.
Σύντομα ο Άλεκ Μέρντοχ με τον παππού του Πολ, τον Ράντολφ,
ήρθαν κι αυτοί.
Αυτοί οι άντρες είναι ψηλά στην κοινωνία της επαρχίας Χάμπτον.
Πιστεύω ότι θα έλεγαν ψέματα και θα εξαπατούσαν για να τα καλύψουν όλα.
Ο Πολ ήταν πολύ μεθυσμένος.
Στρίψαμε, και άκουγα τον Ράντολφ και τον Άλεκ.
Θυμάμαι τον Ράντολφ Μέρντοχ να λέει "Όχι, δεν μπορείτε να του μιλήσετε τώρα.
Είναι πολύ μεθυσμένος".
Πήρε ο Κόνορ και είπε
"Μπαμπά, είχαμε ένα ατύχημα και η Μάλορι αγνοείται".
Το τηλέφωνό μου χτύπησε ξανά. Ήταν ο Άλεκ Μέρντοχ.
Και άρχισε να λέει σ' εμένα και στην Κριστίν ότι ο Κόνορ οδηγούσε.
Ότι ανησυχούσε όχι για μία τραγωδία, αλλά για δύο.
Και μάλιστα μας είπε να μη φοβόμαστε,
μας είπε "Μην ανησυχείτε, θα τον φροντίσουμε εμείς τον Κόνορ".
Με έβγαλαν από το δωμάτιο για να κάνω αξονική στο σαγόνι.
Ο Άλεκ ψιθύρισε στο αφτί μου
"Μη φοβάσαι, απλώς μην πεις τίποτα".
Αυτό υπονοούσε ότι οδηγούσα εγώ.
Όταν φτάσαμε στο νοσοκομείο, προσπάθησα να μιλήσω στον γιο μου.
Κι εκείνος μας σταμάτησε στον διάδρομο.
Ο Ράντολφ και ο Άλεκ μιλούσαν στην αστυνομία.
Μπήκαν στο δωμάτιο του Κόνορ. Ο αστυφύλακας είπε
"Μας είπαν ότι εσύ οδηγούσες το σκάφος".
Ενώ με χειρουργούσαν στο χέρι,
ο Ράντολφ μπήκε μέσα και με κοίταζε.
Ακούσαμε κι άλλο χτύπημα.
Ο Άλεκ Μέρντοχ χτυπούσε τη γυάλινη πόρτα.
"Πρέπει να μπω μέσα. Είμαι δικηγόρος της".
Πριν καν φτάσω εκεί, ο Άλεκ είπε
ότι ήταν ο δικηγόρος της και ότι εκτελούσε χρέη κηδεμόνα της.
Κοίταξα την επικεφαλής νοσοκόμα.
"Μην τον αφήσετε να μπει, παρακαλώ".
Ο κύριος Ράντολφ ήρθε να με βρει, κι εγώ είπα
"Υπάρχει κανένα νέο για το πού βρίσκεται η Μάλορι;
Βρήκαν τίποτα;"
Κι εκείνος είπε "Για ποια μιλάς;"
Και του λέω "Για τη Μάλορι Μπιτς, κύριε Ράντολφ. Για τη Μάλορι".
Κι εκείνος είπε "Είμαι σίγουρος ότι ξέρουμε πώς θα καταλήξει αυτό".
Και δεν το πίστευα ότι το είπε αυτό.
Η 19χρονη Μάλορι Μπιτς αγνοείται
αφότου το σκάφος στο οποίο επέβαινε
προσέκρουσε σε στύλο στο Άρτσερς Κρικ στις δύο τα ξημερώματα της Κυριακής.
Σωστικά συνεργεία από το Μπιούφορτ και το Πάρις Άιλαντ
χτενίζουν τα νερά στην περιοχή.
Άνοιξα τον υπολογιστή μου
και το πρώτο που είδα ήταν
ότι αγνοείται ένα κορίτσι στην κομητεία Χάμπτον.
Όταν μάθαμε ότι εμπλεκόταν ένας Μέρντοχ,
είπαμε "Να πάρει ο διάβολος".
ΧΑΜΠΤΟΝ
Το άκουσα το επόμενο πρωί στην εκκλησία.
Η Μάλορι ήταν μαθήτριά μου.
Μάθαμε σύντομα τι είχε συμβεί.
Λεγόταν όλο και περισσότερο ότι οδηγούσε ο Πολ πολύ μεθυσμένος.
Οι περισσότεροι άκουσαν ότι αμφισβητείται το ποιος οδηγούσε το σκάφος.
Αφού έφυγα από το νοσοκομείο, πήγα στη γέφυρα.
Ήταν εκεί σωστικά συνεργεία.
Η καρδιά μου σταματούσε όποτε έβγαιναν οι δύτες.
Ράγιζε όταν έλεγαν ότι δεν βρήκαν τίποτα
και έπρεπε να πάνε αλλού.
Συνάντησα τον Άντονι και τους γονείς του,
αλλά εκείνος δεν έφευγε από την αποβάθρα.
Άρχισε να γίνεται πιο δύσκολο το να φύγω.
Έμεινε εκεί όλη τη μέρα.
Δεν ήθελε να φύγει. Ήθελε να είναι εκεί.
Κάθε μέρα ο Άντονι πήγαινε στο ποτάμι.
Της μιλούσε και προσευχόταν και...
Εκείνη τη μέρα τον άκουσα να λέει σε έναν φίλο του
"Δεν ξέρω τι θα συμβεί,
αλλά αν εκείνη έβγαινε περπατώντας από το νερό τώρα,
θα την παντρευόμουν σήμερα.
Θα την παντρευόμουν αμέσως".
Πήγαμε στη γέφυρα. Θυμάμαι ότι είδα τους γονείς της
και τα θυμήθηκα όλα ξανά.
Έμοιαζε ακόμα πιο πραγματικό κάθε φορά
που το αντιμετώπιζες.
Η Μάιλι ήταν η καλύτερη φίλη της από το νηπιαγωγείο.
Μπορούσα μόνο να την αγκαλιάζω και να κλαίω.
Δεν θα ξεχάσω ποτέ πώς έκλαιγε η Μάιλι για τη Μάλορι.
Αν μεγαλώσεις με κάποιον και δεθείς, όπως είχαν δεθεί η Μάιλι κι η Μάλορι...
Ικέτευε τον Θεό να τη βοηθήσει.
Ήταν ένας αστυνομικός
που δεν άφηνε να πας εκεί που ήταν το σκάφος, εκεί που ήταν οι δύτες.
Αλλά εγώ είπα
"Θέλω απλώς να πάω να δω τον τόπο".
Ήθελα να δω το σκάφος, ήθελα να δω πού συνέβη.
ΠΡΟΣΟΧΗ
Μου είπε ότι δεν μπορούσε,
ότι είχε αυστηρές εντολές να μην περάσει κανείς.
Και λίγο μετά απ' αυτό,
είδα τον Ράντολφ Μέρντοχ μαζί με τη Μάγκι Μέρντοχ
να πηγαίνουν εκεί που είχε συμβεί.
Γιατί εκείνοι επιτρεπόταν να πάνε;
Την κόρη μου έψαχναν.
Τότε κατάλαβα κάτι για τους Μέρντοχ.
Τους απασχολούσε να το κουκουλώσουν,
όχι να βρεθεί η Μάλορι.
Αυτό δεν είναι έκπληξη.
Ο Άντονι ήθελε να είναι κοντά στο σημείο που εκείνη έπεσε στο νερό.
Ούτε εκείνον τον άφηναν.
Ο αδελφός του Άλεκ, ο Τζον Μάρβιν, πήρε από κει το σκάφος.
Δεν το ξέραμε τότε, αλλά...
Δεν έπρεπε. Ήταν σκηνή εγκλήματος.
72 ΩΡΕΣ ΜΕΤΑ ΤΟ ΔΥΣΤΥΧΗΜΑ
Μετά από τρεις μέρες έρευνας, ακόμα δεν έχει βρεθεί η έφηβη.
Η Υπηρεσία Φυσικών Πόρων έχει ακόμα εννέα με δώδεκα σκάφη,
ομάδες δυτών και ελικόπτερα.
Ο χρόνος προφανώς έχει περισσότερη σημασία
για τις διασώσεις και όλα αυτά.
Αν κάποιος πέσει στο νερό τέτοια εποχή,
θες να τον βρεις ταχύτερα...
Η αστυνομία του Μπίβερ αποφάνθηκε ότι οδηγούσε ένα αγόρι.
Ο Πολ Μέρντοχ ή ο Κόνορ Κουκ.
Ο Άλεκ ήθελε να παγιδεύσει τον γιο μου και όχι τον δικό του.
Ήταν σοκαριστικό. Πολύ δύσκολο να το δεχτώ.
Μεγαλώσαμε με τους Μέρντοχ.
Ήμασταν φίλοι με τον Τζον Μάρβιν.
Ο Μάρτι και ο Άλεκ ήταν φίλοι.
Κάναμε μαζί διάφορα σπορ.
Όταν τελειώσαμε το λύκειο, με τον Άλεκ πήρε ο καθένας τον δρόμο του.
Απομακρυνθήκαμε κάπως.
Τρία βράδια μετά το δυστύχημα με πήρε ο Άλεκ.
Είπε "Μάρτι, πρέπει να συζητήσουμε".
Όταν πήγα εκεί, είχε σκοτεινιάσει. Δεν ήταν άλλα αμάξια στο πάρκινγκ.
Βγήκαμε κι οι δύο από τα αμάξια μας,
κι εκείνος έβγαλε το τηλέφωνό του από την τσέπη του.
Το έκλεισε, το έβαλε στο φορτηγάκι του και μου είπε
"Θέλω να ξέρεις ότι δεν σε ηχογραφώ".
Όταν μπήκαμε μέσα, είπε "Διάλεξε δωμάτιο, Μάρτι".
Του είπα "Τι εννοείς;"
"Θέλω να βεβαιωθώ ότι δεν νομίζεις ότι σου την έχουμε στημένη.
Δεν σε ηχογραφούμε ούτε σε τραβάμε βίντεο".
Λέω όμως τότε στον εαυτό μου
"Ναι, μου την έστησαν για τα καλά".
Κάθεται στο τραπέζι και λέει
"Θέλω να μάθω τι σκέφτεστε.
Δεν μπορώ να θρηνήσω τον χαμό της Μάλορι.
Ανησυχώ για το τι θα πάθει ο γιος μου".
Είπα "Άλεκ, εγώ μόνο τον χαμό αυτού του παιδιού σκέφτομαι".
Ήθελε να βεβαιωθεί ότι...
δεν θα μιλούσε κανείς μας, ουσιαστικά.
Πάντα άκουγα ότι οι Μέρντοχ εξαφάνιζαν κόσμο.
Ο Κόνορ με πλησίασε και άρχισε να μου μιλάει κλαίγοντας.
Με ρώτησε "Μπαμπά, θα προσπαθήσουν να με σκοτώσουν;"
5 ΗΜΕΡΕΣ ΜΕΤΑ ΤΟ ΔΥΣΤΥΧΗΜΑ
Η 19χρονη Μάλορι Μπιτς αγνοείται από τα ξημερώματα της Κυριακής.
Οι αρχές λένε ότι ακόμα και πέντε μέρες μετά, είναι αποστολή διάσωσης.
Υπήρχε ένας φόβος κάπου μέσα μου όλον αυτόν τον καιρό...
ότι υπήρχε κάτι...
Κάτι δεν πήγαινε καλά.
Πολλές φορές σκέφτηκα
"Γιατί δεν κάνουν αυτό; Εκείνο;"
Δεν το είχα συνειδητοποιήσει ακόμα. Εντόπισαν το ρολόι της;
Είχε ρολόι Apple.
Κάποιος θα έπρεπε να το είχε κάνει αυτό πολύ νωρίτερα, και...
-Το πρωί του δυστυχήματος. -Έπρεπε να είχε γίνει αμέσως.
Οι Μέρντοχ δεν ήθελαν να βρεθεί.
Αν δεν την έβρισκαν, δεν υπήρχε έγκλημα.
Παρακολουθούσα το ελικόπτερο και προσευχόμουν...
Άκουσα κάποιον να μπαίνει στο πίσω κάθισμα.
Γύρισα, και ήταν η Μάγκι.
Και μου είπε
"Μπέβερλι, τι θα γίνει αν δεν τη βρουν ποτέ;"
Και έκανε το μυαλό μου να σκεφτεί διάφορα τρελά.
Αν δεν το βρουν ποτέ αυτό το παιδί,
μέσα μου θα σκεφτόμουν "Τι έκαναν;"
7 ΗΜΕΡΕΣ ΜΕΤΑ ΤΟ ΔΥΣΤΥΧΗΜΑ
Είχαμε πάει στην εκκλησία με τον μπαμπά της και την οικογένειά της,
και πήγαμε στη γέφυρα και...
Θυμάμαι κάποιον να περνάει με το φορτηγάκι του
και να λέει "Τη βρήκαν".
Η καρδιά μου σταμάτησε.
Όλοι οι άλλοι είχαν αρχίσει να φεύγουν.
Εγώ είχα φρικάρει. Έλεγα "Αποκλείεται".
Άμεση Δράση, παρακαλώ.
Είμαι ο Κένι Κάμπελ.
Είμαστε στην ομάδα έρευνας και διάσωσης.
Νομίζουμε ότι τη βρήκαμε.
Ο κόσμος μου κατέρρευσε.
Ήταν ένα απογοητευτικό, πολύ θλιβερό συναίσθημα.
Μπήκα στο αμάξι μου και πήγα σπίτι.
Και έκλαψα στην αγκαλιά του μπαμπά μου.
Συγγνώμη.
Χάρηκα που τη βρήκαν.
Ράγισε η καρδιά μου που πέθανε.
Αλλά το ότι βρέθηκε θα βοηθούσε την οικογένεια να βάλει μια τελεία.
Είχα ήδη αρχίσει να πείθω τον εαυτό μου ότι μάλλον...
Ότι μάλλον είχε πεθάνει.
Δεν πήγαινε στο δωμάτιό του.
Οπότε, κοιμήθηκα μαζί του στο σαλόνι.
Ξυπνούσε ουρλιάζοντας, νόμιζε ότι ήταν στο νερό.
Θα έδινε τα πάντα για να την προστατεύσει.
ΦΙΛΕΝΑΔΕΣ
Γιατί πρέπει να είναι η καλύτερη φίλη μου;
Ο άνθρωπος με τον οποίο έκανα τα πάντα;
Ο πιο αθώος άνθρωπος.
Μάλλον ήταν πολύ καλή γι' αυτόν τον κόσμο.
Απλώς...
Συνειδητοποίησα ότι είχε φύγει.
Στην κηδεία της, υπήρχε μια ουρά γύρω από το πάρκινγκ.
Κόσμος που περίμενε να μπει.
Ήταν εκδηλώσεις αγάπης από ανθρώπους που δεν ήξερα.
Ήταν εκπληκτικό που νοιάζονταν για εκείνη τόσοι άνθρωποι.
Το πνεύμα της πήγε να βρει τον Κύριο.
Και ξέρω ότι μια μέρα θα ξαναβρεθούμε με το παιδί μας.
Χρόνια πολλά, αρκουδίτσα μου
Χρόνια σου πολλά
Θέλουμε όμως να δούμε να αποδίδεται δικαιοσύνη και στη γη.
Κανείς δεν είναι υπεράνω του νόμου.
Θέλω να βεβαιωθώ ότι δεν θα κουκουλωθεί.
Ότι θα αποδοθεί δικαιοσύνη.
Όλη μου τη ζωή ζούσα στο Χάμπτον με τους Μέρντοχ.
Νόμιζαν ότι ήταν υπεράνω του νόμου.
Μια φίλη μου μας είπε να βρούμε τον Μαρκ Τίνσλεϊ.
Η Ρενέ πίστευε ότι οι Μέρντοχ
θα έκαναν ό,τι ήθελαν.
Αυτό την ώθησε να μου τηλεφωνήσει.
Διεξάγεται έρευνα.
Κανείς δεν ενημερώνει την οικογένεια.
ΤΟ ΔΥΣΤΥΧΗΜΑ ΕΡΕΥΝΑΤΑΙ
Ήξερα μόνο ότι σκοτώθηκε ένα κορίτσι.
Ότι υπήρξαν πολλοί τραυματισμοί και πως ήταν φρικτό.
Η δική μου κόρη είχε σχεδόν ίδια ηλικία.
Θυμάμαι πόσο άσχημα ένιωθα για την οικογένεια.
Ζούσα δίπλα στο Χάμπτον
τα τελευταία 21 χρόνια.
Όλοι ξέρουν τους πάντες.
Ήξερα τον Άλεκ και όσους δούλευαν στο νομικό γραφείο πάνω από 20 χρόνια.
Αντιμετωπίζεις τους καλύτερους, τους πιο δυνατούς.
Πρέπει να είσαι σε επιφυλακή και προετοιμασμένος συνεχώς.
Κάτι που έκανα ήταν να ξεκινήσω την έρευνα.
Για να καταλάβω τι είχε συμβεί.
Για να αποδείξω, πέραν αμφιβολίας, ότι ο Πολ οδηγούσε.
23 ΦΕΒΡΟΥΑΡΙΟΥ 2019
Στις 23 Φεβρουαρίου θα έβγαιναν ραντεβού.
Ο Πολ και η Μόργκαν, ο Άντονι, η Μάλορι,
ο Κόνορ Κουκ και η Μάιλι Άλτμαν.
Ο Πολ πήγε στο μπακάλικο του Πάρκερ
όπου και αγόρασε αλκοόλ αξίας περίπου 50 δολαρίων.
Ο Πολ ήταν 1,70 και ζύγιζε 67 κιλά.
Χρησιμοποιούσε την άδεια οδήγησης του Μπάστερ επειδή ήταν ανήλικος.
Η ταμίας σκάναρε την άδεια, τη βρήκε νόμιμη.
Οπότε, του έδωσε το αλκοόλ.
Ο Πολ ήξερε ότι εκείνο το βράδυ η αστυνομία θα είχε μπλόκα.
Γι' αυτό ήθελε να πάνε με σκάφος.
Πήγαν εκεί που ήταν το σκάφος, το έριξαν στο νερό και άρχισαν να πίνουν.
Ο Πολ πέρασε από χωνί έξι μπίρες.
Μπαίνουν στο σκάφος, πάνε σε μπάρμπεκιου στρειδιών.
Βγαίνουν και πάνε στο μπάρμπεκιου.
Όταν έφυγαν από το μπάρμπεκιου,
έχουμε τα τηλεφωνικά αρχεία.
Και ο Πολ τηλεφωνεί
πρώτα στον πατέρα του, ο οποίος δεν το σηκώνει.
Μετά παίρνει τη μητέρα του.
Ο Πολ με τη Μάγκι συνομιλούν επί πέντε λεπτά.
Το αλκοόλ στο αίμα του Πολ είναι τριπλάσιο από το νόμιμο όριο.
Το ξέρουμε, επειδή του πήραν αίμα στο νοσοκομείο,
επειδή φερόταν ανεξέλεγκτα.
Είναι μεθυσμένος. Χωρίς αμφιβολία.
Στο βίντεο, τα παιδιά πηγαίνουν προς το σκάφος.
Η τελευταία φορά που βλέπουμε ζωντανή τη Μάλορι.
Χαμογελάει, είναι χαρούμενη, είναι στα καλύτερα χρόνια της.
Σε μία ώρα όλα θα έχουν τελειώσει.
Ο Πολ δεν αφήνει να οδηγήσει άλλος.
Φτύνει τη Μόργκαν, την αποκαλεί πόρνη, τη χαστουκίζει.
Επιστρέφει στο τιμόνι και πατάει το γκάζι.
Το σκάφος πέφτει στη γέφυρα, χτυπά στους βράχους στη βάση της.
Μετά το δυστύχημα,
πήγαν περίπου 20 αστυνομικοί
στον τόπο.
Κανείς τους δεν σκέφτηκε να πάρει σε περιπολικό τον Πολ Μέρντοχ.
Να τον ρωτήσει τι συνέβη.
Ο Πολ οδηγούσε.
Ο Πολ οδηγούσε;
Ναι.
Ξέρουμε ποιος οδηγούσε;
Ναι, είπε ότι αυτός ο γυμνός οδηγούσε το σκάφος.
Δεν είναι ένδειξη ότι υπήρξε ανικανότητα,
δεν γίνεται να υπάρχει τόσο μεγάλη ανικανότητα.
Δεν συνειδητοποιείς τότε
τις διασυνδέσεις που είχαν όλοι αυτοί με τους Μέρντοχ και τον Άλεκ.
Ο Μάικλ Μπροκ ορίστηκε επικεφαλής της έρευνας για τις πρώτες 24 ώρες
από την Υπηρεσία Φυσικών Πόρων.
Είχε στενές σχέσεις με τους Μέρντοχ.
Ο Άντονι Κουκ είπε στον Μάικλ Μπροκ ότι ο Πολ σκότωσε την κοπέλα του,
αλλά εκείνη η ηχογράφηση δεν είναι στα πειστήρια.
ΞΕΡΕΤΕ ΠΟΥ ΕΙΝΑΙ Η ΚΑΣΕΤΑ;
ΔΕΝ ΤΗΝ ΕΧΩ. ΔΕΝ ΞΕΡΩ.
Υπάρχει κι ο αστυνομικός Μάικλ Πολ Τόμας.
Είναι ένας πολύ γνωστός πράκτορας της υπηρεσίας.
Είχε γλιτώσει πολλές φορές τον Πολ.
Αυτός ο άνθρωπος ήταν υποχείριο του Άλεκ Μέρντοχ.
Ο Μάικλ Πολ Τόμας περιγράφεται ως ο καλύτερος φίλος του Τζον Μέρντοχ.
Ο Τζον Μάρβιν Μέρντοχ είναι ο αδελφός του Άλεκ.
Έχω τηλεφωνικά αρχεία.
Τη βραδιά του δυστυχήματος και τις επόμενες μέρες,
ο Τζον Μέρντοχ έκανε πολλές κλήσεις στον Μάικλ Πολ Τόμας.
Τα έγγραφα της υπηρεσίας δείχνουν
ότι ο Τζον Μάρβιν Μέρντοχ πήρε και τον Όστιν Πρίτσερ.
Είναι ο αστυνομικός που ήταν στο νοσοκομείο και μιλούσε στα παιδιά.
Δείχνει ότι ο Τζον Μάρβιν πήγε και έβαλε τη ρυμούλκα στο σκάφος,
και δεν ξέρω και αν βοήθησε στη ρυμούλκηση του σκάφους.
Αλλά είναι καταγραμμένο ότι ήταν εκεί, στον τόπο, εκείνη τη μέρα.
Όταν ο Ράντολφ και ο Άλεκ Μέρντοχ έφτασαν στο νοσοκομείο,
οι υπάλληλοι στο νοσοκομείο περιγράφουν μια συντονισμένη προσπάθεια του Άλεκ
να χειριστεί όσα συνέβαιναν.
Ο Άλεκ δεν ανησυχούσε αν θα βρουν τη Μάλορι.
Ήθελε μόνο να δημιουργήσει σύγχυση,
να φροντίσει να μη μιλήσει κανείς,
να κρατήσουν όλοι κλειστό το στόμα. Κι αν μιλούσαν,
δεν θα μπορούσαν να αποδείξουν ποιος οδηγούσε.
Βλέπουμε ξανά και ξανά
όλες αυτές τις κλήσεις από τους αστυνομικούς στους Μέρντοχ.
Δεν έκαναν ούτε μία κλήση στον Μπιλ και στη Ρενέ Μπιτς.
Ρωτούσα για την οικογένεια της Μάλορι.
Έχω τα νούμερά τους, αλλά δεν θέλω να πάρω εγώ.
Και δεν ξέρω...
Μέχρι να ξέρουμε κάτι σίγουρα...
ίσως δεν είναι καλή ιδέα να τηλεφωνήσουμε.
Να μη δημιουργήσουμε πανικό, να μην έρθουν και δημιουργήσουν προβλήματα.
Η μαμά της Ρενέ άκουσε για το δυστύχημα και πήρε τη Ρενέ.
Αλλά κανείς δεν της είχε πει ακόμα...
Η Υπηρεσία Φυσικών Πόρων δεν την πήρε.
Δεν την πήρε κανένας αστυνομικός.
Κανένας από την αστυνομία δεν μας τηλεφώνησε.
Δεν μας τηλεφώνησε κανένας αστυνομικός
να μας πει ότι η κόρη μας αγνοείται.
Θα άλλαζε τα πράγματα.
Ίσως όχι, αλλά ίσως να τα άλλαζε.
Κάτι που κάναμε ήταν να προσλάβουμε έναν βιοϊατρικό μηχανικό.
Σίγουρα ο κόσμος έχει δει κούκλες δοκιμών πρόσκρουσης.
Ο βιοϊατρικός μηχανικός είναι ειδικός
στις κινήσεις και τη φυσική του σώματος.
Μπορεί να πάρει τις θέσεις όσων ήταν στο σκάφος,
τα τραύματα που υπέστησαν,
και να βρει πού βρίσκονταν
σε σχέση με τη ζημιά στο σκάφος και τους τραυματισμούς.
Η Μάλορι κι ο Άντονι ήταν πίσω στο σκάφος.
Όταν έπεσε στη γέφυρα, το μπροστά μέρος έπεσε,
το πίσω σηκώθηκε,
και ο Άντονι και η Μάλορι πετάχτηκαν έξω.
Η Μάλορι υπέστη αμβλύ τραύμα στο κεφάλι.
Και μετά, πνίγηκε.
Η Μάιλι και η Μόργκαν κάθονται σε ένα ψυγείο μπροστά στο σκάφος.
Η Μόργκαν πετάγεται μπροστά.
Το χέρι της συντρίβεται ανάμεσα στη γέφυρα και στο σκάφος.
Η Μάιλι είναι δεξιά της.
Έχει ψηλά τα πόδια.
Δεν επηρεάζεται πολύ.
Ο Κόνορ πετιέται στην κεντρική κονσόλα.
Υπέστη τραύμα στο σαγόνι και κάταγμα.
Υπάρχουν βάσεις ράβδων στο πλάι της κονσόλας.
Σπάνε όταν πέφτει πάνω τους ο Κόνορ.
Το παρμπρίζ σπάει. Πριν ήταν ανέπαφο.
Η ράβδος από την οποία κρατιέται ο Κόνορ λυγίζει επίσης.
Δεν μπορεί να οδηγούσε ο Κόνορ,
δεν θα έσπαζε αυτές τις τρεις βάσεις ράβδων.
Δεν θα έσπαζε το σαγόνι του.
Δεν θα κατέληγε στα δεξιά του σκάφους.
Στην υπόθεση καταλήγουμε
ότι είναι απόλυτα βέβαιο
ότι δεν οδηγούσε το σκάφος ο Κόνορ Κουκ.
Η Μάλορι Μπιτς πέθανε σχεδόν δύο μήνες πριν,
όταν το σκάφος στο οποίο επέβαινε έπεσε σε γέφυρα.
Απόψε, για πρώτη φορά, κάποιος κατηγορείται.
Τρεις κατηγορίες ενάντια στον 23χρονο Πολ Μέρντοχ.
Οδήγηση υπό μέθη που προκάλεσε θάνατο,
και δύο κατηγορίες για οδήγηση υπό μέθη με σοβαρούς τραυματισμούς.
Πνιγμός και αμβλύ τραύμα στο κεφάλι μετά την πρόσκρουση.
Αυτό έδειξε η νεκροτομή ως αιτία θανάτου της Μάλορι Μπιτς.
Το πτώμα της βρέθηκε από κατόχους σκάφους
στο Μπρόουντ Κρικ μία εβδομάδα αργότερα.
Ήδη το γραφείο του εισαγγελέα,
δύο δικαστές του Μπιούφορτ και δύο αστυνομικοί του Μπίβερ
εξαιρέθηκαν από την υπόθεση λόγω σχέσεών τους με τους Μέρντοχ.
Ο διευθυντής επικοινωνιών μού είπε
ότι ο Μέρντοχ δεν θα έχει ειδική μεταχείριση λόγω της οικογένειάς του.
Πολλοί αναρωτιούνται γιατί ο Μέρντοχ δεν έχει φυλακιστεί.
Ίσως δεν δούμε τον Μέρντοχ
μέχρι την απαγγελία κατηγοριών τις επόμενες εβδομάδες.
Ο Μέρντοχ ίσως αντιμετωπίζει φυλάκιση άνω των 25 ετών.
Φυσικά, θα σας ενημερώνουμε.
Ήξερα ότι θα φανερωθεί η αλήθεια.
Ένιωσα να φεύγει μεγάλο βάρος από πάνω μου.
Ήταν όμως σοκαριστικό να βλέπεις να μπαίνει φυλακή ένα τόσο μεγάλο όνομα.
Ήταν όμως πάντα στο πίσω μέρος του μυαλού σου.
Αναρωτιόμασταν αν πραγματικά θα κατηγορηθεί,
αν θα μπει φυλακή όπως έπρεπε,
ή αν τελικά θα τα άλλαζαν όλα.
ΠΛΗΚΤΡΟΛΟΓΕΙ...
Ο Πολ μού έστελνε μηνύματα.
ΕΙΣΑΙ ΕΚΕΙ;
Προσπαθούσε να με κάνει
να επιστρέψω κοντά του, αλλά...
Του είπα να σταματήσει.
Να με αφήσει να γίνω καλά, να διαχειριστώ τον θάνατο της Μάλορι.
Να προσπαθήσω να συνειδητοποιήσω ότι εκείνος το είχε κάνει.
Ο Πολ ίσως πήγαινε φυλακή.
Είχα ανάμεικτα συναισθήματα. Ήταν...
Φοβόμουν μη γίνει αυτό,
αλλά ήμουν και θυμωμένος μαζί του.
Είχα κάποια που αγαπούσα...
και την είχα χάσει πριν καν πραγματικά...
Δεν την αποχαιρέτησα.
Θυμόμουν όλες εκείνες τις ανόητες αποφάσεις που έπαιρνε.
Πόσο γελοία φερόταν.
Πόσο δύσκολο ήταν να τα πας καλά μαζί του.
Ίσως έπρεπε να πάει στη φυλακή.
"Πότε θα μάθεις;"
ΔΙΚΑΣΤΗΡΙΟ ΚΟΜΗΤΕΙΑΣ ΧΑΜΠΤΟΝ
3 ΜΗΝΕΣ ΜΕΤΑ ΤΟ ΔΥΣΤΥΧΗΜΑ
Σήμερα είναι η πρώτη μέρα
που είδαμε τον Μέρντοχ σε δικαστήριο.
Αντιμετωπίζει πολλές σοβαρές κατηγορίες.
Υπήρχαν πέντε έξι δημοσιογράφοι εκεί.
Μπαίνουν ο Άλεκ κι η Μάγκι.
Ο Άλεκ λέει "Μάικλ, τι κάνεις;"
Στον γιο του θα αποδοθούν κατηγορίες για κακουργήματα,
και φερόταν λες κι ήμασταν στην κατασκήνωση του μπαμπά του.
Έτοιμοι να πιούμε ή να τηγανίσουμε ψάρια.
Έτυχαν ειδικής μεταχείρισης σε όλο αυτό χάρη στο όνομά τους.
Όταν πήγε στο δικαστήριο τότε,
έβγαλε τη φωτογραφία της σύλληψης με κανονικό μπλουζάκι.
Αν οδηγούσα το σκάφος εκείνη τη νύχτα,
αν οδηγούσε άλλος κι όχι ο Πολ,
σίγουρα θα είχα περάσει τη νύχτα στη φυλακή.
Ίσως να ήμουν ακόμα εκεί.
Θεωρείται αθώος. Δηλώνει αθώος.
Ο Πολ Μέρντοχ δήλωσε αθώος
για τρία κακουργήματα, και παραιτήθηκε από το δικαίωμα της ακρόασης.
Άρα, οι λεπτομέρειες δεν θα αποκαλυφθούν πριν από τη δίκη.
Θα οριστεί χρηματική εγγύηση
στο ποσό των 50.000 δολαρίων.
Κάναμε τα φυσιολογικά.
Αυτό γίνεται κανονικά.
Μας λέτε γιατί δήλωσε αθώος;
Επειδή δεν είναι ένοχος.
Δεν μπήκε ποτέ φυλακή,
ποτέ δεν του έβαλαν χειροπέδες, δεν φόρεσε τη στολή του κρατούμενου.
Ήταν σαν να μη συνέβη ποτέ τίποτα.
Ο Πολ Μέρντοχ κατηγορείται για κακουργήματα,
όπως οδήγηση σκάφους υπό μέθη με πρόκληση θανάτου.
Οι γονείς της Μπιτς έφυγαν λέγοντας "Κανένα σχόλιο".
Η ημερομηνία της δίκης του δεν έχει οριστεί ακόμα.
Η ΙΣΤΟΡΙΑ ΕΙΝΑΙ ΦΡΙΚΤΗ! # Η ΜΑΛΟΡΙ ΜΠΙΤΣ ΔΕΝ ΘΑ ΔΙΚΑΙΩΘΕΙ
#TO ΓΝΩΣΤΟ ΣΥΣΤΗΜΑ ΤΟΥ ΝΟΤΟΥ ΖΕΙ ΚΑΙ ΒΑΣΙΛΕΥΕΙ...
ΧΩΡΙΣ ΧΕΙΡΟΠΕΔΕΣ
ΧΩΡΙΣ ΣΤΟΛΗ
ΧΩΡΙΣ ΦΥΛΑΚΗ
2021 2 ΧΡΟΝΙΑ ΜΕΤΑ ΤΟ ΔΥΣΤΥΧΗΜΑ
Μετά την ακρόαση, ο Πολ
μετακόμισε στο εξοχικό της οικογένειας στο Μοσέλ.
Είχαν περάσει δύο χρόνια από το δυστύχημα.
Έβλεπες στο Snapchat ιστορίες του Πολ με πίνει με διάφορους.
Ουσιαστικά ζούσε κανονικά, όπως και πριν το δυστύχημα.
Εγώ θύμωσα, τους έβγαλα από τη ζωή μου.
Δεν τιμούσαν τη Μάλορι όπως θα έπρεπε.
Μετά το δυστύχημα,
είχα πάει σε διάφορους ψυχολόγους,
και δεν μου ταίριαζε κανένας.
Ένιωσα ότι δεν με βοηθούσαν
να μιλήσω για όλα, για το δυστύχημα με το σκάφος
και την ενοχή του επιζώντα.
Για το ότι έχασα μια από τις καλύτερες φίλες μου σε τόσο νεαρή ηλικία
και για το ψυχικό τραύμα μου από την παλιά μου σχέση με τον Πολ.
Έκρυβε όσα έκρυβε επί τόσα χρόνια.
Αυτό με πονάει.
Ως το δυστύχημα,
δεν ήξερα για τα φτυσίματα, για το ξύλο, για τα χαστούκια.
Για το πώς την αποθάρρυνε.
Δεν τα ήξερα αυτά.
Και μπορώ ειλικρινά να σας πω
ότι ακόμα δεν ξέρω ακριβώς πόσα έγιναν πριν.
Καταλάβατε;
Πρέπει να γινόταν καιρό,
επειδή τη μέρα του δυστυχήματος, αυτό ήταν.
-Είχε τελειώσει. -Τέλος.
-Είχε τελειώσει. -Έλεγε ότι η Μάλορι την έσωσε.
Και με αυτόν τον τρόπο όντως την έσωσε.
Τον Πολ τον είδα τελευταία
μερικές μέρες μετά το δυστύχημα.
Προσπαθούσα να μην τον κοιτάζω.
Επειδή ήμουν ακόμα θυμωμένος τότε.
Καταλάβαινα ότι εκείνος με κοιτούσε έντονα.
Περίμενε να τον κοιτάξω.
Και...
Και τελικά, τον κοίταξα.
Και μόλις κοιταχτήκαμε, μέσα από τα δόντια του είπε
"Σ' αγαπώ και λυπάμαι".
Και...
Είπα "Κι εγώ σ' αγαπώ, αλλά πρέπει να φύγεις".
Ακολουθώ τη Νότια Καρολίνα στενά. Την καλύπτω για τη Wall Street Journal.
Το κάνω εδώ και σχεδόν 17 χρόνια.
Οπότε, άρχισα να παρακολουθώ στενά αυτήν την υπόθεση.
Τα πράγματα στα τέλη της άνοιξης, στην αρχή του καλοκαιριού του '21
είναι άσχημα για τους Μέρντοχ.
Ο Πολ κατηγορήθηκε για τον θάνατο της Μάλορι Μπιτς,
και αυτή η υπόθεση είχε πάρει τον δρόμο της.
Ωστόσο, η συμπεριφορά του Πολ και οι συναντήσεις του με την αστυνομία
συνεχίζονταν, παρότι τον παρακολουθούσαν στενά.
-Πώς είστε; -Μάλιστα.
Πηγαίνατε με 125.
-Με 125; -Ναι.
-Κατάλαβα ότι τρέχω όταν σας είδα. -Μάλιστα.
Ο Μπάστερ Μέρντοχ αποβάλλεται
από το πανεπιστήμιο για λογοκλοπή.
Και επιπλέον,
υπήρχαν σοβαρά προβλήματα στον γάμο της Μάγκι και του Άλεκ.
Η Μάγκι Μέρντοχ καταλάβαινε ότι οι λογαριασμοί δεν πληρώνονταν.
Λεγόταν ότι είχε προσλάβει έναν ορκωτό λογιστή
για να βοηθήσει.
Η άλλη φήμη που κυκλοφορούσε
ήταν ότι είχε επισκεφτεί και δικηγόρο διαζυγίων.
Υπήρχαν ενδείξεις ότι η οικογένεια πιεζόταν πάρα πολύ
σε πολλά επίπεδα.
Ενώ συνέβαιναν αυτά σ' εκείνους...
Δεν ξέρω, δεν ήμουν εκεί, αλλά ξέρω εκείνον πολλά χρόνια.
Ξέρω πώς είναι.
Τα δύο χρόνια που περνούσε ο Πολ όλα αυτά, υπέφερε.
Δεν κυκλοφορούσε σαν να γλίτωσε
όπως πίστευαν όλοι.
Ήταν...
Φοβόταν.
7 ΙΟΥΝΙΟΥ 2021
Άμεση Δράση, παρακαλώ.
Είμαι ο Άλεκ Μέρντοχ από την οδό Μοσέλ4147.
Θέλω την αστυνομία και ένα ασθενοφόρο αμέσως.
Είπατε από την οδό Μοσέλ 4147;
Πυροβόλησαν τη γυναίκα μου και τον γιο μου.
Κανείς... Δεν κουνιέται κανείς τους.
Είμαι εδώ τώρα. Είναι άσχημα.
Μείνετε στη γραμμή.
Ήμουν στη δουλειά με τη Ρενέ.
Το μάθαμε γρήγορα, είμαστε και οι δύο νοσηλεύτριες
στη φυλακή.
Εκείνη αμέσως έπαθε κρίση πανικού.
Είπε "Πρέπει να μάθεις αμέσως τι συνέβη".
Με πήρε τηλέφωνο η μαμά μου.
Είχαν δολοφονηθεί ο Πολ και η κυρία Μάγκι.
Και δεν ήξερα τι να πω.
Το επί τέσσερα χρόνια αγόρι μου δολοφονήθηκε.
Είχε δολοφονηθεί και η μητέρα του, δίπλα του.
Είχα θυμώσει στον Πολ, αλλά...
πόνεσα που έμαθα
ότι ένας άνθρωπος είχε δολοφονηθεί βάναυσα.
Μητέρα και γιος.
Ήταν πολύ δύσκολο να το επεξεργαστώ.
Έμαθα για τη δολοφονία της Μάγκι και του Πολ
αμέσως αφού έγινε.
Τους δολοφόνησαν αργά τη νύχτα, το ανέφεραν ώρες μετά,
υπήρχαν λίγες πληροφορίες.
Μου έστελναν μηνύματα διάφοροι.
"Έμαθες τι συνέβη στο Λόου Κάντρι;"
Μετά από δύο μέρες, όμως,
κυριαρχούσε στις ειδήσεις.
Μέλη μιας γνωστής οικογένειας ανακαλύφθηκαν στη διάρκεια της νύχτας.
Το μυστήριο της δολοφονίας πίσω από αυτές τις πύλες
στην επαρχία Κόλετον.
Ο 22χρονος Πολ Μέρντοχ και η μητέρα του
ήταν τα θύματα της δολοφονίας που έγινε στην άκρη του δρόμου που βλέπετε...
Μάθαμε ελάχιστα από τους ερευνητές.
Η αστυνομία δεν έκανε συνέντευξη Τύπου.
Δεν απάντησε σε καμία ερώτηση.
ΜΗΝ ΕΙΣΕΡΧΕΣΤΕ
Η αστυνομία δεν λέει πολλά,
αλλά ξέρουμε κάτι.
Υπάρχει ένας δολοφόνος ελεύθερος.
Υπήρχε τεράστια μυστικότητα τις ώρες μετά τις δολοφονίες.
Ξέρουμε όσα είπε ο Άλεκ Μέρντοχ στους ερευνητές της πολιτείας.
Ο Άλεκ ήταν σπίτι. Κοιμόταν.
Σηκώθηκε, δεν είδε τη Μάγκι και τον Πολ.
Η έκταση είναι τεράστια, δεν ήξερε πού είναι.
Τους έστειλε μήνυμα ότι πάει να δει τι κάνουν οι γονείς του.
Πήγε να δει τον πατέρα του,
του οποίου η υγεία επιδεινωνόταν μετά από μακρά ασθένεια,
και τη μητέρα του που είχε άνοια.
Του πήρε ώρα να πάει και να γυρίσει.
Όταν γύρισε στο Μοσέλ κατά τις 10:15 με 10:20,
τότε ανακάλυψε το χάος που είχε συμβεί.
Τους σκότωσαν κοντά στα σκυλόσπιτα.
Λίγο μακρύτερα από το κυρίως σπίτι.
Η Μάγκι πυροβολήθηκε πολλές φορές στο στήθος και την πλάτη,
και βρέθηκε σχεδόν σαν να προσπαθούσε να ξεφύγει από κάτι ή κάποιον.
Ο Πολ πυροβολήθηκε μία φορά στο στήθος. Πολύ απαίσιος θάνατος.
Ωστόσο, τον πυροβόλησαν ξανά στον λαιμό και στο κεφάλι.
Τον είχαν πυροβολήσει τόσο, που...
Δεν αναγνωριζόταν.
Ο Άλεκ Μέρντοχ κάλεσε την Άμεση Δράση.
Η κλήση
είναι απ' αυτά που ο καθένας ακούει και κάτι άλλο.
Έχω έναν Άλεκ Μέρντοχ στη γραμμή.
Εντάξει. Πώς τη λένε;
Μάγκι. Η Μάγκι και ο Πολ.
Αναπνέει καθόλου;
Όχι. Κανείς δεν αναπνέει.
Είναι... Εντάξει.
Βλέπετε τίποτα... Βλέπετε κανέναν εκεί γύρω;
Όχι, κυρία.
Έλειπα. Μόλις γύρισα.
Μην τους αγγίξετε καθόλου, εντάξει;
Τους άγγιξα ήδη για να δω αν αναπνέουν.
Είναι σίγουρο ότι ο Άλεκ μιλούσε δυνατά.
Μιλούσε γρήγορα, ανέπνεε βαριά.
Ακούς τα σκυλιά να γαβγίζουν. Είναι μια χαοτική, τρελή, σκοτεινή σκηνή.
Σήμερα, μέλη της οικογένειας Μέρντοχ
μίλησαν για πρώτη φορά αφότου ο αδελφός τους, Άλεκ,
βρήκε τον 22χρονο γιο του Πολ και τη γυναίκα του τη Μάγκι
δολοφονημένους έξω από το σπίτι τους στη Νότια Καρολίνα.
Πώς είναι ο αδελφός σας;
Είναι όρθιος, φαίνεται δυνατός και προσπαθεί.
Και μετά, καταρρέει.
Απλώς...
Είναι δύσκολο.
Αλλάζει η οικογένεια...
Δεν μπορώ να φανταστώ τη φρίκη που βιώνει ο αδελφός μου.
Οι Μέρντοχ μάς λένε ότι ο Πολ λάμβανε απειλές από αγνώστους.
Από ανθρώπους που δεν ήξεραν.
Ήταν βίαιες απειλές;
Δεν το θεωρούσα σοβαρή απειλή.
Αν ήταν, θα προσπαθούσα να κάνω κάτι ή να ειδοποιήσω κάποιον.
Αλλά μάλλον,
ξέρετε...
Ίσως έκανα λάθος.
Ο Άλεκ κι ο Μπάστερ Μέρντοχ ανακοίνωσαν αμοιβή 100.000 δολαρίων
για πληροφορίες που θα οδηγήσουν στη σύλληψη και καταδίκη
εκείνων που σκότωσαν τη Μάγκι και τον Πολ Μέρντοχ.
Έχουμε μια νεκρή μάνα και τον γιο της, κοντά ο ένας στον άλλον.
Ο φόβος έζωσε την κοινότητα.
Ποιος τους σκότωσε;
Υπάρχουν διάφορες εικασίες
για το τι μπορεί να έγινε.
Ίσως να σχετίζονται με τον θάνατο της Μάλορι Μπιτς.
Ποιο ήταν το κίνητρο εκτός από θυμό ή εκδίκηση;
Δημοσίως, η οικογένεια Μπιτς συλλυπείται.
Κάποιοι ίσως αναρωτηθούν
αν υπάρχει κάποιος που τον συμφέρει αυτό.
Μήπως σκότωσαν αυτόν τον νεαρό
λόγω του θανάτου της Μάλορι;
Η πόλη είναι μικρή, οπότε όλοι κουτσομπολεύουν, μιλάνε,
και όλοι κοιτάζουν αυτούς
που ήταν στο σκάφος εκείνη τη νύχτα.
Η κοπέλα μου πέθανε, ρε Μπο.
Ελπίζω να καείς στην Κόλαση!
Έρχονταν αστυνομικοί στη δουλειά μου, με κοιτούσαν στα μάτια και έλεγαν
"Είσαι ο βασικός μας ύποπτος, θέλουμε να μας πεις το άλλοθί σου".
Παραλίγο να χάσω την ψυχραιμία μου.
Μιλάς για έναν καλό μου φίλο εδώ.
Υπήρχαν πολλές ενδείξεις ότι
επειδή προσπάθησαν να κατηγορήσουν τον Κόνορ ότι οδηγούσε το σκάφος,
θα τον θεωρούσαν ένοχο περισσότερο απ' ό,τι τους άλλους.
Ποτέ δεν ήμουν απ' αυτούς που φρικάρουν και τα παίζουν, αλλά...
ήταν ζόρικα.
Είσαι πολύ όμορφη για μένα
Στην Παλιά Διαθήκη λέει "Οφθαλμόν αντί οφθαλμού".
Νομίζω ότι ο Πολ φοβόταν.
Κάποιοι μου είπαν ότι με φοβούνταν.
Τι θα έκανα, τι θα συνέβαινε. Επειδή...
Επειδή αγαπούσα πολύ τα παιδιά μου, ήμουν δεμένος με τα παιδιά μου.
Ένας αστυνομικός με πήρε τηλέφωνο ενώ γύριζα από τη δουλειά.
Νομίζω ότι εγώ του απάντησα
ότι είχα εκπλαγεί που δεν είχαν πάρει νωρίτερα.
Μια αστυνομικός ήρθε στη δουλειά μου.
Ήθελε να πάρει δείγματα DNA από τα μαλλιά μου,
αποτυπώματα και σάλιο.
Το καταλάβαινα, είχα σχέση με την οικογένεια.
Την κοίταξα στα μάτια και είπα "Μην παραβλέπετε τον Άλεκ Μέρντοχ".
Ο σερίφης λέει ότι δεν έχει στοιχεία,
αλλά δεν πιστεύει ότι το συμβάν πρέπει να ανησυχεί το κοινό.
Αν και είναι διπλή ανθρωποκτονία,
το κοινό δεν κινδυνεύει τώρα.
Σύμφωνα με την τελευταία ανακοίνωση, δεν έχουν υπόπτους.
Οι εγκληματολόγοι θα πουν ότι είναι ασυνήθιστο
να μην υπάρχουν περιγραφές, σκίτσα,
κάποιο ύποπτο όχημα.
Εξαρχής η αστυνομία είπε ότι δεν υπήρχε κίνδυνος για τον κόσμο.
Αυτό ήταν ένα μεγάλο ερώτημα.
Γιατί δεν υπάρχει κίνδυνος;
Η σιωπή για το τι στο καλό συνέβη ήταν αλλόκοτη.
Πλέον έχουμε ελάχιστες πολύτιμες πληροφορίες.
Από την αρχή οι δικηγόροι του Άλεκ βεβαίωσαν ότι έχει ακλόνητο άλλοθι.
Επισκέφτηκε τους γονείς του εκείνο το βράδυ.
Με τον καιρό μάθαμε περισσότερα για τα δύο όπλα που χρησιμοποιήθηκαν.
Ο Πολ πυροβολήθηκε πολλές φορές με τουφέκι.
Δύσκολα θα εντοπιζόταν.
Το τουφέκι δεν αφήνει βαλλιστικά στοιχεία όπως η καραμπίνα.
Ξέρουμε από φωτογραφίες στα σόσιαλ μίντια
ότι υπάρχουν πολλά τουφέκια στην έκταση.
Τη Μάγκι την πυροβόλησαν με τουφέκι AR-15.
Πολύ ασυνήθιστο.
Παίρνει τις σφαίρες Blackout 300,
ένα πολύ συγκεκριμένο είδος σφαίρας.
Και είχαν αφεθεί κάλυκες στον τόπο.
Η Μάγκι δολοφονήθηκε μ' αυτό το συγκεκριμένο τουφέκι.
Και, μαντέψτε. Οι Μέρντοχ είχαν τέτοιο όπλο.
Δεν είχε παραδοθεί στους ερευνητές
για να αποκλειστεί ως το φονικό όπλο.
Πριν από δέκα, δεκαπέντε χρόνια,
αν μπλεκόταν κάπου η οικογένεια,
ίσως αυτό να εξαφανιζόταν ήσυχα.
Η δολοφονία της Μάγκι και του Πολ τα άλλαξε όλα.
Όλα τα βλέμματα είναι στραμμένα στο Χάμπτον, στη Νότια Καρολίνα.
Αν οι Μέρντοχ είχαν κάποιο μυστικό, πλέον είχε αποκαλυφθεί.
Τι συμβαίνει εκεί;
Η οικονόμος μου έπεσε και το κεφάλι της αιμορραγεί.
Δεν μπορώ να τη σηκώσω.
Είναι κάτω ή είναι επάνω...
Είναι κάτω.
-Έχει τις αισθήσεις της; -Όχι, δεν θα το έλεγα.
Ξέρετε ποια είναι;
Σταματήστε τις ερωτήσεις...
Έρχονται ήδη...
Αν φοβάμαι τις συνέπειες από αυτούς;
Ναι.
Ο κόσμος έλεγε ότι οι Μέρντοχ εξαφάνιζαν κόσμο.
Η ιστορία δεν τελείωσε με τίποτα.
Ναι, έχω λίγο άγχος που κάθομαι εδώ και μιλάω τώρα.
Δεκανέας Μπούκερ, τροχαία.
Αφορά ένα συμβάν στο Χάμπτον στην οδό Σάντι Ραν.
Νεαρός λευκός με σοβαρό τραύμα στο κεφάλι.
Να ρωτήσω κάτι.
Όταν είπε ότι ένιωθε ότι τον ακολουθούσαν,
είπε "Με ακολουθεί ένα αμάξι", ή...
Λέω "Είσαι με τα πόδια; Ακούω αμάξια".
Και μετά η γραμμή έκλεισε.
Υπάρχουν γεγονότα που δεν βγάζουν νόημα.
Πτώματα που συνδέονται με την οικογένεια.
Άκουσα ένα όνομα, το όνομα Μέρντοχ.
-Μέρντοχ. -Μέρντοχ.
Όλοι μου λένε ότι ήταν οι νεαροί Μέρντοχ.
Οι νεαροί Μέρντοχ το έκαναν.
Τους μίλησα γι' αυτό, και το προσπέρασαν γελώντας.
Το ένστικτό μου έλεγε ότι κάτι τρέχει.
Όποιος ξέρει τη Μόργκαν πεθαίνει.
Τι συμβαίνει;
Η ΥΠΗΡΕΣΙΑ ΦΥΣΙΚΩΝ ΠΟΡΩΝ ΑΡΝΗΘΗΚΕ ΝΑ ΣΧΟΛΙΑΣΕΙ
Ή ΝΑ ΕΠΙΤΡΕΨΕΙ ΣΕ ΕΚΠΡΟΣΩΠΟΥΣ ΤΗΣ ΝΑ ΜΙΛΗΣΟΥΝ.
Ο ΜΑΪΚΛ ΜΠΡΟΚ ΔΕΝ ΔΟΥΛΕΥΕΙ ΠΙΑ ΕΚΕΙ.
Υποτιτλισμός: Μαριλένα Τζοβάνη